stanford-oval/wikipedia huggingface dataset:
Thaimaan kulttuuri
Sosiaaliset perinnäistavat

Thaimaassa kättelyn sijasta liitetään kädet yhteen kuin rukouksessa ja nostetaan käsivarret ylös lähelle kasvoja. Samalla voidaan taivuttaa ylävartaloa tai päätä kumarrusta muistuttavalla tavalla. Tätä kutsutaan termillä wai. Iäkkäille ja korkea-arvoisemmille osoitetaan kunnioitusta syvemmällä wailla, sillä Thaimaa on edelleen luokkayhteiskunta, jossa jokainen tietää asemansa hierarkiassa. Tietyt ruumiinosat ovat toisia arvokkaampia ja puhtaampia. Pää on kaikkein pyhin, ja siihen koskemista tulee välttää. Jalkapohjat on pidettävä istuessa sivulla, ja kengät on riisuttava astuttaessa thaikotiin tai temppeliin. Thait arvostavat hillittyä käytöstä (chai jen) ja puhtautta, sekä hyvää konservatiivista pukeutumista. Olkapäitä tai sääriä paljastavia vaatteita ei tulisi julkisesti käyttää. Nudismi on tiukasti pannassa, eikä vastakkaisten sukupuolten välisiä tunteita ole totuttu näyttämään avoimesti. Käsikädessä kulku miehen ja naisen kesken on edelleen tabu vanhempien ihmisten keskuudessa, vaikka nuoret ovatkin omaksuneet vapaampia länsimaisia tapoja.
Juhlapäivät

| Pvm | Suomalainen nimi | Paikallinen nimi | Huomioitavaa |
| --- | --- | --- | --- |
| 13.–15.4. | Thaimaalainen uusi vuosi | Songkran | Vuoden kuumimpiin päiviin sijoittuva juhla, jolloin ystävät ja ohikulkijat kastellaan läpimäräksi vedellä |
| marraskuussa | Valon juhla | Loy Krathong | kuukalenterin mukaan ajoittuva juhla |
| 5.12. | Kuninkaan syntymäpäivä |  ? | Yleinen vapaapäivä |
Musiikki

Perinteinen thaimusiikki-instrumentti on metallofoneihin tai gamelansoittimiin lukeutuva ksylofonia etäisesti muistuttava ranat, jonka taitajia ja opettajia pidetään suuressa arvossa. Klassisen musiikin asemaa pitää Thaimaassa pi phat, mutta modernimpi syvien kansankerrosten luk thung kerää suurimmat kuuntelijamäärät niin radiosoittojen kuin myydyn musiikin määrällä mitattuna. Länsimaisesta rockmusiikista on Thaimaassa kehittynyt melodinen kitarasäesteinen string (Sek Loso) ja kantaa ottava phleng phya chiwit, jonka pani alulle Caravan. Protestilauluun rinnastettavan lajityypin tunnetuin popularisoija on Carabao. Länsimainen taidemusiikki ei toistaiseksi ole saanut Thaimaassa merkittävää jalansijaa.lähde?
Kirjallisuus

Ensimmäinen thaiksi kirjoitettu tunnettu dokumentti on peräisin Sukhothain kuninkaan Ramkhamhaengin aikana pystytetystä piirtokirjoituksesta no. 1 vuodelta 1283 tai 1292. Ensimmäisenä runoteoksena pidetään itse kuninkaan kirjoittamaa Suphasit Phra Ruangia ('kuningas Ruangin mietelauseita'). 1300-luvulla kuningas Li Thai kirjoitti proosateoksen Traiphum Phra Ruang (Phraruangin kolme maailmaa'). Ayutthayan kaudella kirjallisuus, etenkin runot, olivat suosittu taiteen laji, mutta kirjallisuus tuhoutui kaupungin mukana 1767. Kuningas Narain aikana nirat-tyyliksi kutsuttu runomitta kehittyi huippuunsa. Lajityypin mestariteoksena pidetään Khlong Kamsuan Siprat -nimistä teosta.
Rattanakosinin (Bangkokin) kaudella Chao Phraya Phra Khlang kirjoitti ensimmäisen proosamuotoisen thairomaanin. Thaimaan kansalliskirjailijaksi nostettu, Shakespeareen verrattu Sunthorn Phu (1786–1855) käytti mestariteoksensa, eeppisen runoelman Phra Aphaimanin kirjoittamiseen yli kaksikymmentä vuotta.
1900-luvulla nimekkäitä kirjailijoita ovat olleet prinssi Akat Damkoeng, jonka Lakhon haeng chiwit ('elämänmeno') julkaistiin 1929, Si Burapha, jonka tärkein teos on Songkhram chiwit ('elämän taistelu') ja Dokmai Sot, jonka teos Phu dii ('jalot ihmiset') käsittelee paikallisen ja länsimaisen kulttuurin yhteentörmäystä.
Toisen maailmansodan jälkeen kirjallisuutta on käytetty usein politiikan ja kritiikin välineenä. Kukrit Pramoj kirjoitti selvästi antikommunistisen romaanin Phai daeng ('punainen bambu'). 1970-luvulla nousevan opiskelijaliikkeen suosikkirunoilijan aseman sai Angkhan Kanlayanaphong. Kriittistä yhteiskunnallista analyysia nähtiin Chit Phumisakin postuumisti julkaistussa teoksessa Fighter of a New Generation (thaiksi นักรบของคนรุ่นใหม่, 1974).
Arkkitehtuuri

Perinteinen thaimaalainen rakennustaide käytti materiaalinaan melkein yksinomaan puuta, joka koristeltiin taidokkailla leikkauksilla. Pitkään vain uskonnollisiin rakennuksiin oli sallittua käyttää kestävämpää materiaalia, mistä johtuen muinaisista kaupungeista ovat jääneet jäljelle vain viharat, ubosotit ja chedit, jotka rakennettiin poltetusta tiilestä ja kivestä.
Ayutthayan tuhon jälkeen sen entinen loisto siirrettiin Bangkokiin sellaisenaan, mutta 1800-luvun lopulla selvästi länsimaiset vaikutteet ja arkkitehdit saapuivat hoviin. Tuloksena saatiin nähdä eklektisiä yhdistelmätyylejä, kuten Chulalongkornin aikana englantilaisen arkkitehdin suunnittelema kuninkaallinen palatsi Chakri Mahaprasat, jonka kupolit kuningas muutti thailaisiksi suippotorneiksi.
Perinteinen puusta tai bambusta rakennettu thaitalo rakennettiin tolpille, joiden suojissa pidettiin kotieläimiä, kuten vesipuhvelia. Katto oli jyrkkä ja leveät räystäät suojasivat auringolta ja sateelta. Maasta nostettuna rakenne oli kuumankosteassa ilmastossa viileä, tuulettui hyvin ja suojasi villieläimiltä. Talo saatettiin pystyttää veden äärelle tai jopa sen pinnalle kelluvana, sillä vesireittejä käytettiin kulkureitteinä, koska teitä ei juurikaan ollut. Asuintalot tehtiin irrotettavista seinäelementeistä, jotka voitiin purkaa ja koota toisaalle, kun tarvetta ilmeni. Pilarien määrä ja talon ilmansuunnat oli tarkoin määritelty buddhalaisuuteen sekoittuneen henkiuskonnon sanelemien ehtojen mukaan.
Vanhat tavat ja uskomukset heijastuvat edelleen Thaimaan nykyarkkitehtuurissa, jossa tontin rajalle pystytetään henkien talo, ja buddhalaiset munkit vihkivät ostoskeskukset ja pilvenpiirtäjät käyttöönsä. Puu on väistynyt betonin, tiilen ja lasin tieltä. Suuri väestönkasvu ja valtausoikeuden piirissä olevan maan loppuminen ovat nostaneet maan hintaa myös varsinaisten kasvukeskusten ulkopuolella, minkä vuoksi rivitalotyyppinen ja kerrostalorakentaminen on yleistä pienilläkin paikkakunnilla. Länsimainen antiikin Roomasta ja Kreikasta lainattu muotokieli elää rinta rinnan thailaisen ornamentiikan kanssa. Tuiki tavallinen talotyyppi kaupungeissa on kolmikerroksinen kauppiastalo aakhaan phaanit, jonka katutasossa on liiketiloja peltisten rullaovien rivistön takana.
Aiheesta muualla

Kuvia tai muita tiedostoja aiheesta Thaimaan kulttuuri Wikimedia Commonsissa
Thait kunnioittavat kuningasta pitämällä juhlatilaisuuksissa keltaista paitaa, jossa lukee usein เรารักในหลวง rau rak nailuang ('rakastamme kuningasta').
Muay thai -ottelu
Thaimaassa ruokaillaan edelleen mieluiten lattialle levitetyillä matoilla yhteisistä astioista, joista ammennetaan jokaista ruokalajia omalle lautaselle.
Perinnemusiikkiorkesteri, jossa vasemmalla ranat-ek (sopraano) ja keskellä ranat-thum (basso).
Bangkokin Suuren palatsin arkkitehtuuri jäljittelee tuhoutuneen Ayutthayan loistoa ja tyyliä.
Perinteinen thaimaalainen puinen asuintalo, joka on tulvimisen ja villieläinten vuoksi nostettu pilareille.
Luettelo Jyväskylän pienalueista

Tämä artikkeli on luettelo Jyväskylän pienalueista suur- ja tilastoalueiden mukaan ryhmiteltynä. Jyväskylän kaupunki on tilastoissa jaettu 14 suuralueeseen, jotka on puolestaan jaoteltu tilastoalueisiin ja nämä edelleen pienalueisiin. Suuralueiden numerokoodit koostuvat kahdesta numerosta, tilastoalueiden neljästä numerosta ja pienalueiden kuudesta numerosta. Tilastoalueiden koodeissa kaksi ensimmäistä numeroa ilmoittavat suuralueen. Pienalueiden koodeissa kaksi ensimmäistä numeroa ilmoittavat suuralueen ja kaksi keskimmäistä numeroa tilastoalueen.
Suuralueet 01–08 käsittävät suunnilleen entisen Jyväskylän kaupungin, suuralue 09 entisen Säynätsalon kunnan, suuralueet 10–13 suunnilleen entisen Jyväskylän maalaiskunnan ja suuralue 14 entisen Korpilahden kunnan.
Yleistä kielenkäyttöä paremmin vastaava jaottelu Jyväskylän alueista on artikkelissa Jyväskylän kaupunginosat.
01 Kantakaupunki

010101 Kirkkopuisto
010102 Asemakatu
010103 Aren aukio
010104 Kantti
010105 Asema
010201 Harju
010202 Tapionkatu
010301 Tourujoki
010401 Lutakko
010501 Seminaari
010502 Mattilanpelto
010503 Mattilanniemi
010601 Nousukatu
010602 Hippos
010603 Rautpohja
010604 Kyllö
010605 Syrjälä
011001 Kannas
011002 Keskussairaala
011003 Myllylampi
011004 Köyhänpelto
011301 Nisulankatu
011302 Hongikko
011303 Viitaniemi
011401 Taulumäki
011501 Mannisenmäki eteläinen
011502 Löylyjoki
011701 Tourula
11702 Kangas
02 Kypärämäki-Kortepohja

020701 Kypärärinne
020702 Kypärätie
020703 Köhniö
020704 Köhniönranta
020705 Killeri
020901 Savela
022101 Kortesuo
022102 Ylioppilaskylä
022103 Kortekeskus
022104 Korteranta
022105 Laajavuori-Haukkala
022106 Kortemäki
03 Lohikoski-Seppälänkangas

031601 Lahjaharju
031602 Holsti
031603 Paloniemi
032401 Eteläinen Seppälänkangas
032402 Pohjoinen Seppälänkangas
032403 Pohjoinen Palokangas
032404 Eteläinen Palokangas
032405 Laasti
032406 Palokärki
033601 Heinälampi
04 Huhtasuo

041801 Seppälä
041901 Läntinen Kangasvuori
041902 Itäinen Kangasvuori
041903 Pupuhuhta
042501 Varikko
042502 Kangaslammenranta
042503 Sulku
042504 Huhtakeskus
042505 Vääräjärvi
05 Kuokkala

052701 Ristonmäki
052702 Tietotaajama
052703 Ylistönrinne
052704 Lahti
052801 Kuokkalan keskusta
052802 Pohjanlampi
052803 Keskinen
052804 Ainolanranta
052805 Kekkola
052806 Asuntomessualue
052901 Tikanmäki
052902 Tikantori
053001 Isopelto
053002 Pirttimäki
053101 Kissankello
053102 Valkovuokko
053103 Soutajantie
053104 Sippulanniemi
053201 Pohjanlahti
053202 Maso
053203 Huhtalahti
053204 Naattia
053205 Salmenkivi
053301 Samulinniemi
053302 Hämeenpohja
053303 Kuivaniemi
053304 Lehtisalmi
06 Keltinmäki-Myllyjärvi

060801 Valkeamäki-Ruokepuolinen
060802 Hanhiperä
060803 Köhniöntaus
062201 Mustankorkea
062202 Ronsuntaipale
062301 Mäyrämäki
062302 Keltinkeskus
062303 Mustalampi
063501 Myllymäki
063502 Myllyrinne
063503 Hauskala
063504 Ylämyllyjärvi
07 Keljo

071101 Tarhamäentie
071102 Valkola
071103 Keljonkeskus
071201 Etelä-Keljo
071202 Kauramäki
072601 Jokipakka
072602 Keljonlahti
072603 Keskikangas
072604 Kaijanlampi
072605 Sarvivuori
072606 Urtti
072607 Keljonkankaan keskusta
073401 Sääksvuorenranta
073402 Sääksvuorenrinne
073403 Valkeisentie
08 Halssila

082001 Tuohimutka
082002 Aholaita
082003 Aittorinne
082004 Halssilanmäki
082005 Kivistö
082006 Halssilanranta
082007 Halssilanrinne
082008 Rauhalahti
09 Säynätsalo

093701 Säynätsalo
093702 Lehtisaari
093703 Muuratsalo
093704 Rauvanlahti
10 Tikkakoski-Nyrölä

103801 Luonetjärvi
103802 Kuikka
103803 Tikkakosken keskusta
103804 Liinalampi
103901 Nyrölä
11 Palokka-Puuppola

114001 Vertaala
114002 Saarenmaa läntinen
114003 Saarenmaa itäinen
114101 Puuppola läntinen
114102 Puuppola itäinen
114201 Jylhänperä
114301 Kirri
114302 Keski-Palokka
114303 Mannisenmäki pohjoinen
114304 Savulahti-Rippalanmäki
114401 Ollila-Heikkilä
114402 Pappilanvuori
114403 Ritopohja
12 Vaajakoski-Jyskä

124501 Tammirinne
124502 Väinölä
124503 Jyskä
124504 Sulunperä
124601 Kivilampi
124602 Kaunisharju
124603 Savonmäki
124604 Tölskä
124605 Wesmanninmäki
124606 Sammallahti
124607 Haapaniemi
124701 Kanavuori
124702 Vuoritsalo
124703 Oravasaari
124801 Leppälahti
13 Kuohu-Vesanka

134901 Kuohu
134902 Vesanka
134903 Ruoke
14 Korpilahti

145001 Sarvenperä-Saukkola
145002 Tikkala
145003 Moksi
145004 Hirvimäki
145101 Saakoski
145201 Kirkkolahti
145202 Ikolanmäki
145203 Iloniemi
145204 Kemppaisenmäki
145205 Kotamäki
145206 Tähtiniemi
145301 Heinosniemi
145302 Korpiaho
145401 Putkilahti
145402 Oittila
Slipknot

| Slipknot |
| --- | --- |

 Slipknot esiintymässä Mayhem-festivaaleilla 2008.
Tiedot
Toiminnassa:  1995–
Tyylilaji:  nu metal alternative metal, heavy metal, groove metal
Kotipaikka:   Des Moines, Iowa, Yhdysvallat
Laulukieli:  englanti
Jäsenet:  Sid Wilson, DJ, taustalaulu (1999–)   James Root, kitara  (1999–)   Shawn ”Clown” Crahan, lyömäsoittimet, taustalaulu (1995–)   Mick Thomson, kitara (1996–)   Corey Taylor, laulu (1997–)   Alessandro Venturella, basso (2014–)   Michael Pfaff, lyömäsoittimet, taustalaulu (2019-)    Eloy Casagrande, Rummut (2024-)
Entiset jäsenet:  Joey Jordison, rummut (1995–2013)  Donnie Steele, kitara (1995–1996)  Anders Colsefni, laulu, lyömäsoittimet (1995–1997)  Josh Brainard, taustalaulu ja kitara (1995–1999)  Paul Gray, basso (1995–2010)  Craig ”133” Jones, samplet (1996–2023)   Greg Welts, lyömäsoittimet (1997–1998)  Chris Fehn, lyömäsoittimet, taustalaulu (1998–2019)   Jay Weinberg, rummut (2014–2023)  
Levy-yhtiö:  Roadrunner Records  
Aiheesta muualla
Kotisivut
Infobox OKNimi-testi OK: 
Slipknot on yhdysvaltalainen Grammy-palkittu alternative metal/nu metal -yhtye.
Yhtye on kotoisin Des Moinesin kaupungista Iowasta, ja se on perustettu vuonna 1995. Slipknot on tunnettu siitä, että sen jäsenet esiintyvät haalareissa ja käyttävät naamareita. Lisäksi jokaisella jäsenellä on oma numeronsa.
Slipknot nousi julkisuuteen hitin ”Wait and Bleed” siivittämänä ja lisäsi suosiotaan albumeilla Iowa ja Vol. 3: The Subliminal Verses. Yhtyeen kappale ”Before I Forget” sai Grammy-palkinnon.
Slipknot on saanut vaikutteita monista tyylilajeista, kuten heavy metalista, death metalista, thrash metalista ja industrialista, jotka kuuluvat erityisesti rumpali Joey Jordisonin blast beateista ja kappalerakenteista. Corey Taylorin laulussa sekoittuvat huuto, murina ja tavanomaiset laulumelodiat.
Slipknot on ilmoittanut vaikutteikseen muun muassa Black Sabbathin, Slayerin, Judas Priestin, Kornin, AC/DC:n, Kissin, Beastie Boysin ja Jimi Hendrixin.
Yhtyeen basisti Paul Gray kuoli keväällä 2010 tahattomaan lääkkeiden yliannostukseen, mutta Slipknot ilmoitti jatkavansa yhtyeenä. Slipknotin viimeisin albumi julkaistiin vuonna 2022. Sen nimi on The End, So Far.
Historia > Alkuajat ennen esikoisalbumia (1996–1999)

Slipknot perustettiin syyskuussa 1995 Joey Jordisonin, Shawn Crahanin ja Paul Grayn työn tuloksena. Kolmikko oli tosin säveltänyt ensimmäisiä kappaleitaan jo vuonna 1993, mutta Crahanin työkiireiden vuoksi hanke kaatui. Ennen kuin yhtye valitsi nimekseen Slipknot, se oli käyttänyt nimiä The Pale Ones, Pyg System ja Meld. Monet Mate. Feed. Kill. Repeat. -demoäänitteen lauluista ja osa myöhemmille albumeille lisätyistä kappaleista oli tehty jo näinä aikoina. Näitä kappaleita olivat muun muassa ”Slipknot”, ”Gently” ja ”Fur”. Kappaleet ovat myöhemmin tunnettu The Basement -sessioina.
Miehistönmuutoksia tapahtui jatkuvasti ennen yhtyeen ensimmäisen varsinaisen studioalbumin Mate. Feed. Kill. Repeat. -demon julkaisua lokakuussa 1996. Alkuperäisen kokoonpanon muodostivat Anders Colsefni (laulu ja lyömäsoittimet), Donnie Steele (kitara), Josh Brainard (kitara), Paul Gray (basso), Shawn Crahan (lyömäsoittimet) ja Joey Jordison (rummut). Donnie Steele kuitenkin lähti yhtyeestä kesken demon nauhoituksen ja tilalle kutsuttiin Craig Jones.
Joey Jordison oli kuitenkin sitä mieltä, että yhtye tarvitsi lisää soittajia. Hänen mielestä Slipknotin musiikki tarvitsi sampleja, ja kitaristi Craig Jones suostui siirtymään samplaajaksi. Uudeksi kitaristiksi pyydettiin Mick Thomson Donnie Steelen entisestä yhtyeestä Body Pitistä. Vuonna 1997 Corey Taylor liittyi yhtyeeseen taustalaulajaksi. Myöhemmin hänestä tuli pääsolisti ja Anders Colsefni soitti tästä lähtien vain lyömäsoittimia, kunnes ilmoitti pian yllättäen eräässä konsertissa: ”Tämä on viimeinen keikkani Slipknotin riveissä!” Anders lähti mutta jatkoi musiikin tekemistä On a Pale Horse -nimisessä yhtyeessä, jossa soittivat Slipknotista tutut Paul Gray ja Shawn Crahan. Colsefnin tilalle otettiin Greg Welts. Welts kuului yhtyeeseen vuoden, kunnes vuonna 1998 häntä pyydettiin eroamaan yhtyeestä. Tilalle tuli lyhytaikaisesti Brandon Darner, joka esiintyi vain Mate. Feed. Kill. Repeat. -demon jälkeisissä konserteissa.
Historia > Slipknot, Iowa ja ensiaskeleet kohti suurmenestystä (1999–2003)

Myöhemmin vuonna 1999 julkaistiin Slipknotin virallinen studiodebyytti, joka nimettiin yhtyeen mukaan Slipknotiksi. Tätä julkaisua ennen kokoonpanosta kuitenkin lähti lyömäsoittaja Brandon Darner, joka korvattiin Chris Fehnillä. Myös entinen kitaristi Josh Brainard jätti yhtyeen juuri ennen kuin albumin nauhoitukset oltiin ssatu loppuun ja hänen tilalle astui Stone Sourista tuttu James Root. Albumia ennen kokoonpanoon liittyi myös DJ Sid Wilson. Tyyli oli tuolloin muuttunut jazzin, thrash metalin ja death metallin yhdistelmästä alternative metaliin, jossa thrash metaliin sekoitettiin kokeilevia ja melodisia sample- ja kosketinsoitinkulkuja, industrial-musiikkia ja rap-vaikutteita.
Slipknot-albumin digipackilla on myös kaksi kappaletta ”Eeyore” ja ”Get This”, jotka edustavat tyyliltään enemmän grindcorea ja crust punkkia kuin Slipknotille muuten tyypillistä musiikkia.
Slipknot-albumin julkaisun jälkeen yhtye lähti kiertueille, joilla nähtiin yhtyeen uusi kitaristi James Root. Seuraavalla albumilla Craig Jones soitti myös koskettimia ja James Root kitaraa. Ensimmäiseltä albumilta hitiksi nousi kevyempää linjaa edustava ”Wait and Bleed”. Slipknot-albumia on myyty Yhdysvalloissa tuplaplatinaan oikeuttaneet kaksi miljoonaa kappaletta.
Seuraava julkaisu sai nimensä yhtyeen oman kotiosavaltio Iowan mukaan. Pian raskassoundisen Iowa-albumin ilmestymisestä yhtyettä alettiin syyttää saatananpalvonnasta. Saatananpalvontaväitteitä aiheuttivat muun muassa nämä asiat:
Pirun Vuohi kannessa ja Left Behindin videossa
Pentagrammi Shawn Crahanin naamiossa
People = Shit -kappaleessa sanoitukset: ”I'm sitting at the side of Satan”
Myös The Heretic Anthem -kappaleessa sanoitukset: ”If you're 555 then I'm 666.”
Levy kestää 66 minuuttia ja kuusi sekuntia
Näistä syytteistä huolimatta yhtye itse kuitenkin kiistää saatananpalvonnan. Iowa teki yhtyeen tunnetuksi. Tunnetuimmiksi kappaleiksi muodostuivat ”Left Behind”, Resident Evil -elokuvastakin tuttu ”My Plague” sekä myös ”The Heretic Anthem”, ”People = Shit” ja ”Disasterpiece”, jotka ovat nykyisinkin olennainen osa yhtyeen kappalelistaa konserteissa.
Slipknot julkaisi marraskuussa vuonna 2002 DVD:n Disasterpieces, joka sisältää yhtyeen Lontoon konsertin. Noin vuotta myöhemmin julkaistiin vielä toinen DVD Welcome To Our Neighborhood, joka oli uudelleenjulkaisu saman materiaalin VHS-versiosta.
Historia > Uusi tyyli (2004–2007)

Vuonna 2004 julkaistulla kolmannella levyllä Vol. 3: (The Subliminal Verses) yhtye oli ottanut musiikkiinsa uudenlaisen linjan. Musiikki oli kyllä yhä progressiivista, ja sen alta paljastui jopa entistä aggressiivisempia rumpukomppeja ja kitarariffejä, mutta kokonaisuudessaan albumin tyyli ei enää ollut yhtä aggressiivista. Yksi syy genren muutokseen on se, että Corey Taylorin lauluääni on nykyään kirkkaampi, mutta hän ei pysty enää murisemaan ja karjumaan yhtä lujaa kuin ennen. Kappale ”Before I Forget” voitti jopa Grammy-palkinnon. Myös muun muassa singlenäkin julkaistu ”Duality” sai paljon huomiota osakseen kuten myös ”The Nameless”, ”Pulse of the Maggots”, ”The Blister Exists”, ”Vermilion” ja viimeiseksi mainitun akustinen versio ”Vermilion Pt. 2”.
Jouluksi 2005 julkaistiin konserttialbumi 9.0: Live, jolla oli materiaalia Slipknotin yli 200 esiintymistä sisältäneeltä kiertueelta.
Lisäksi vuoden 2006 lopussa julkaistiin uusi Inside The Nine -DVD, joka sisältää muun muassa puolitoistatuntisen elokuvan yhtyeen kiertueesta. DVD:llä on myös henkilökohtaiset haastattelut jokaisesta yhtyeen jäsenestä ilman naamiota.
Historia > .5: The Gray Chapter (2014–2019) ja syyte yhtyettä vastaan

Slipknot teki paluun elokuussa 2014 julkaisemalla singlet The Negative One ja The Devil In I virallisella YouTube-kanavalla. Yhtyeen rumpali ja basisti ovat vaihtuneet. He esiintyvät kappaleen The Devil In I musiikkivideolla, mutta yhtye ei halunnut vielä paljastaa heidän nimiään. Uusien jäsenien nimet varmistettiin myöhemmin, ja he ovat Jay Weinberg (rummut) ja Alessandro Venturella (basso). The Devil In I -videolla yhtyeen jäsenet esiintyivät uusissa maskeissaan. Slipknotin uusin albumi .5: The Gray Chapter julkaistiin 21. lokakuuta 2014. Samalla he lähtivät pitkälle kiertueelle, jossa he soittivat suurimman osan uusista kappaleista livenä.
18. maaliskuuta 2019 Slipknot ilmoitti erottaneensa perkussionisti Chris Fehnin yhtyeestä. Yhtye julkaisi kotisivuillaan tiedotteen asiasta. Vain päiviä aikaisemmin Fehn oli haastanut yhtyeen oikeuteen syyttäen Coreytä sekä Shawnia alipalkkauksesta. Corey vastasi tähän sanomalla, että yhtyeen ansaitsemat tulot jaetaan tasan yhtyeen jäsenten kesken.
Historia > We Are Not Your Kind (2019 –)

Slipknot julkaisi uuden albumin vuoden 2019 elokuussa. Albumin musiikkivideoilla sekä live-esityksissä esiintyi Slipknotin uusi jäsen, joka tuli perkussionisti Chris Fehnin tilalle. Tämän uuden jäsenen nimeä, eikä henkilöllisyyttä olla vahvistettu, mutta yhtyeen fanit antoivat hänelle lempinimen ”Tortilla Man” (suomeksi Tortillamies). Slipknot yhtyeen jäsenet ottivat tämän lempinimen vastaan huumorimielellä ja alkoivat heittää yleisöön tortilloja soittaessaan elokuussa Pennsylvaniassa. Näihin tortilloihin oli piiretty Tortillamiestä kuvaava hymynaama. Tortillamiehen henkilöllisyys paljastettiin maaliskuussa 2022 redditin r/music -palstalla: hän on todellisuudessa Michael Pfaff, joka on tehnyt aikaisemmin musiikkiprojekteja muun muassa Shawnin kanssa. Vuonna 2023 Craig Jones jätti yhtyeen. Myös rumpali Jay Weinberg erotettiin yhtyeestä myöhemmin samana vuonna musiikillisten erimielisyyksien vuoksi. Hän liittyi maaliskuussa 2024 Suicidal Tendencies -yhtyeeseen.
Lavaesiintyminen

Slipknot tunnetaan myös live-esiintymisistään, jotka olivat etenkin yhtyeen alkutaipaleella hyvin aggressiivisia sekä energiaa täynnä olevia. Muun muassa yhtyeen DJ Sid Wilson on ennen sytyttänyt itsensä tuleen lavalla. Wilson mursi myös molemmat kantapäänsä All Hope Is Gone -kiertueen avauskonsertissa hypätessään rumpujalustalta alas. Lyömäsoittaja Shawn Crahan on käyttäytynyt joskus hyvin väkivaltaisesti yhtyeen konserteissa. Slipknot on myös palkittu parhaana live-yhtyeenä vuonna 2013.
Jäsenet

| --- | --- |
 Nykyiset Sid Wilson (#0) – DJ  (1998–)  James Root (#4) – kitara (1999–)  Shawn ”Clown” Crahan (#6) – lyömäsoittimet ja taustalaulu (1995–)  Mick Thomson (#7) – kitara (1996–)  Corey Taylor (#8) – laulu (1997–)  Alessandro Venturella – basso (2014–)  Michael Pfaff – lyömäsoittimet ja taustalaulu (2019–)  Jeff Karnowski – kosketinsoittimet (2023–)  Eloy Casagrande – rummut (2024–):  Entiset Anders Colsefni – laulu, lyömäsoittimet (1995–1997)  Donnie Steele – kitara (1995–1996), basso (2011–2014)  Josh Brainard (#4) – kitara (1995–1999)  Paul Gray (#2) – basso (1995–2010, k. 2010)  Joey Jordison (#1) – rummut (1995–2013, k. 2021)  Greg ”Cuddles” Welts (#3) – lyömäsoittimet (1997)  Chris Fehn – lyömäsoittimet ja taustalaulu (1999–2019)  Craig ”133” Jones (#5) – samplet, koskettimet, FX-efektit ja nettisivujen ylläpito (1996–2023)  Jay Weinberg – rummut (2014–2023)
Diskografia > Albumit

Slipknot (1999)
Iowa (2001)
Vol. 3: The Subliminal Verses (2004)
9.0: Live (2005)
All Hope Is Gone (2008)
Antennas to Hell (2012)
.5: The Gray Chapter (2014)
We Are Not Your Kind (2019)
The End, So Far (2022)
Slipknot Suomessa

Slipknot on esiintynyt Suomessa 13 kertaa.
20. tammikuuta 2002 - Hartwall Areena, Helsinki
28. toukokuuta 2004 - Olympiastadion, Helsinki
17. lokakuuta 2004 - Jäähalli, Helsinki
28. kesäkuuta 2005 - Provinssirock, Seinäjoki
7. marraskuuta 2008 - Jäähalli, Helsinki
8. marraskuuta 2008 - Hakametsän jäähalli, Tampere
3. heinäkuuta 2009 - Ruisrock, Turku
2. heinäkuuta 2011 - Sonisphere, Helsinki
15. helmikuuta 2015 - Jäähalli, Helsinki
18. tammikuuta 2016 - Hartwall Areena, Helsinki
7. kesäkuuta 2019 - Rockfest, Hyvinkää
24. helmikuuta 2020 - Hartwall Areena, Helsinki
13. elokuuta 2022 - Knotfest, Turku